Սերնդեսերունդ չգրված օրենքի ենթարկվելու պես Քազանջը ընտանիքի տղամարդիկ մահանում էին: Վերջին սերնդի ամենաերկար ապրածն ընդամենը քառասունմեկ տարեկան էր: Զգուշանալն էլ կարծես չէր օգնում: Օրինակ' ճակատագրից փախչող մի հեռու գարմիկ ունեին, որն առողջ ապրելակերպի համար առավելագույն ջանք էր թափում, հեռու էր մնում շատ ուտելուց, մարմնավաճառների, զայրացած երկրպագուների հետ շփումից, ալկոհոլից ու ամեն տեսակի թմրանյութից, բայց ի վերջո մի կիսակառույցի կողքով անցնելիս վրան բետոնե քար է ընկնում, ու մահանում է.